Hei og velkommen til Frelsesarmeens kurssenter Jeløy!

Som kursansvarlig er det mye å passe på, huske på og holde styr på. Her kommer litt informasjon om oss, slik at du skal føle deg trygg på hvem vi er, hva vi tilbyr og hva du kan forvente hos oss.

Vi er et kurssenter drevet *av* Frelsesarmeen, men ikke bare *for* Frelsesarmeen. Vi benyttes av både kommuner, politiske partier, dansegrupper og kor, for å nevne noen.

Vi er et lite kurssenter, og legger stor vekt på god og personlig service og oppfølging. Vår filosofi er å få alle til å føle seg sett, men selv bli minst mulig lagt merke til.

ROMMENE

Alle overnattingsrom har oppredde senger, skrivebord, lenestol og eget bad. På badet er det håndklær og dusjsåpe.

Rommene blir ikke vasket og redd mellom ankomst og avreise, med mindre oppholdet varer mer enn fem dager.

Det er imidlertid mulig å bestille dette.

Vi har 36 overnattingsrom, med en totalkapasitet på 79 sengeplasser.

28 av rommene er enkelt/dobbeltrom, 4 er dobbelt/trippelrom, og ytterligere 4 er dobbelt/trippelrom universaltilpasset handicappede.

GLEMT TANNBØRSTEN?

Har du glemt tannbørste, balsam eller barberhøvelen har vi en liten kiosk i resepsjonen med et utvalg av hygieneprodukter, i tillegg til litt søtsaker. Denne kiosken er en tillitsbasert kiosk, der gjester kan forsyne seg, og Vippse til nummeret som står oppført på resepsjonen. Det er også mulig å betale med kontanter i kiosken når personalet er til stede.

HÅRFØNER, STRYKEJERN

Hårføner, strykejern og strykebrett kan lånes i resepsjonen.

VASKEMASKIN

Vi har vaskemaskin på huset som kan benyttes ved behov, etter avtale med personalet.

GJENGLEMT

Eiendelser som blir gjenglemt blir oppbevart på kurssenteret i fire uker. Etter dette sendes det til Fretex.

SERVERING

Vi ønsker at alle som er hos oss skal få nyte både god utsikt, rolige omgivelser, hyggelig personale og velsmakende servering. Til alle kaffeserveringer serveres det både søt bakst og frisk frukt.

Vi tilbyr også alternativer til de vanligste allergiene, dersom vi er informert om allergiene på forhånd.

TILLEGG:

Vi kan også tilby festmiddag, tapasbuffet eller annen ekstravagant servering. Ta kontakt med [booking@frelsesarmeen.no](mailto:booking@frelsesarmeen.no) hvis dette er interessant, så setter vi deg i kontakt med kokken som kan komme med anbefalinger.

Mineralvann kan også bestilles til lunsj og middag.

INNSJEKK

Standard innsjekk er fra kl. 12.00. Skulle dette være for sent for ditt kurs kan du ta kontakt med [booking@frelsesarmeen.no](mailto:booking@frelsesarmeen.no) for å finne en løsning.

TIDLIG ANKOMST:

Om noen gjester trenger å komme tidligere er det viktig at booking får en forespørsel om dette i god tid, for å garantere tilgjengelighet.

Frokost må også bestilles spesielt til tidlig ankomne.

Gjester som ankommer tidlig vil motta en inngangskode på mail fra [booking@frelsesarmeen.no](mailto:booking@frelsesarmeen.no), sammen med annen praktisk informasjon.

Nøkkel vil ligge i navnet konvolutt på resepsjonsdisken.

VELKOMST

Ved kursstart holder vi gjerne en liten velkomst for dere, primært med informasjon om branninstrukser, men også litt annet praktisk. Ønsker dere å informere deltakerne om dette selv kan dere få en punktliste av oss med informasjon som er påkrevd, og informasjon som kan være grei å ha med.

UTSJEKK

På grunn av renhold har vi utsjekk kl. 09.00. Skulle dette være uheldig tidspunkt for ditt kurs kan du ta kontakt med [booking@frelsesarmeen.no](mailto:booking@frelsesarmeen.no) for å forhøre deg om mulighet for senere utsjekk.

TEAMBUILDING OG ANDRE AKTIVITETSTILBUD

Vi har god erfaring med teambuilding, og kommer gjerne med forslag og tilbud til din gruppe. Alt fra gruppevis teambuilding på området, seiling og natursti til bowling, kulturvandring og aktivitetspark.

FØLG MED PÅ OSS!

Ønsker du å ta en titt på rommene, kurslokalene eller den herlige utsikten vår kan du gå inn på [www.kurssenterjeloy.no](http://www.kurssenterjeloy.no).

Følg oss gjerne. Vi er både på Facebook (Frelsesarmeens kurssenter Jeløy) og Instagram (Kurssenteret)

Skulle det være noe du fortsatt lurer på er det bare å ta kontakt med oss på [booking@frelsesarmeen.no](mailto:booking@frelsesarmeen.no) eller på 40803919- Vi hører gjerne fra deg!

Gleder oss til å ta imot dere!

E-post: [booking@frelsesarmeen.no](mailto:booking@frelsesarmeen.no)

Tlf: 40803919

Adresse: Strandpromenaden 171, 1516 Moss